
GERIAMOJO VANDENS TIEKIMO IR NUOTEKŲ TVARKYMO
PASLAUGŲ KOKYBĖS REIKALAVIMAI

 SKYRIUS


. Geriamojo vandens tiekimo ir nuotekų tvarkymo paslaugų kokybės reikalavimai (toliau – Reikalavimai) nustato geriamojo vandens tiekimo abonentams ir vartotojams tiekiamo geriamojo vandens slėgio, nuotekų (įskaitant paviršinių nuotekų) tvarkymo, abonentų ir vartotojų aptarnavimo, informavimo ir kitus reikalavimus.
. Reikalavimuose vartojamos sąvokos:
. Geriamojo vandens tiekimo ir nuotekų tvarkymo paslaugų kokybės rodikliai – rodikliai (geriamojo vandens tiekimo, tiekiamo geriamojo vandens slėgio, geriamojo vandens tiekimo pertrūkių, geriamojo vandens kokybės, nuotekų tvarkymo, tvindymo nuotekomis, nuotekų tvarkymo pertrūkių, abonentų ir vartotojų aptarnavimo bei informavimo), pagal kuriuos nustatoma geriamojo vandens tiekimo ir (arba) nuotekų tvarkymo paslaugų kokybė.
. Geriamojo vandens tiekimo pertrūkis – geriamojo vandens tiekimo abonentams ir (ar) vartotojams nutrūkimas ar nutraukimas dėl geriamojo vandens tiekėjui ir nuotekų tvarkytojui arba viešojo geriamojo vandens tiekėjui ir nuotekų tvarkytojui, arba regioninio viešojo geriamojo vandens tiekėjui ir nuotekų tvarkytojui, arba garantinio geriamojo vandens tiekėjui ir nuotekų tvarkytojui nuosavybės teise priklausančios ar kitaip valdomos ir (arba) naudojamos geriamojo vandens tiekimo infrastruktūros sutrikimo ar avarijos. Geriamojo vandens tiekimo pertrūkis gali būti planuotas arba neplanuotas.
. Nuotekų tvarkymo pertrūkis – nuotekų, paviršinių nuotekų surinkimo paslaugų teikimo abonentams ir (ar) vartotojams nutrūkimas ar nutraukimas dėl geriamojo vandens tiekėjui ir nuotekų tvarkytojui arba viešojo geriamojo vandens tiekėjui ir nuotekų tvarkytojui, arba regioninio viešojo geriamojo vandens tiekėjui ir nuotekų tvarkytojui, arba garantinio geriamojo vandens tiekėjui ir nuotekų tvarkytojui, arba paviršinių nuotekų tvarkytojui nuosavybės teise priklausančios ar kitaip valdomos ir (arba) naudojamos nuotekų tvarkymo, paviršinių nuotekų tvarkymo infrastruktūros sutrikimo ar avarijos. Nuotekų, paviršinių nuotekų tvarkymo pertrūkis gali būti planuotas arba neplanuotas.
. Tvindymas geriamuoju vandeniu – abonento ir (ar) vartotojo patalpų ar teritorijos užliejimas geriamuoju vandeniu iš geriamojo vandens tiekėjo ir nuotekų tvarkytojo arba viešojo geriamojo vandens tiekėjo ir nuotekų tvarkytojo, arba regioninio viešojo geriamojo vandens tiekėjo ir nuotekų tvarkytojo, arba garantinio geriamojo vandens tiekėjo ir nuotekų tvarkytojo eksploatuojamos centralizuotos geriamojo vandens tiekimo sistemos.
. Tvindymas nuotekomis – abonento ir (ar) vartotojo patalpų ar teritorijos užliejimas nuotekomis, įskaitant paviršines nuotekas, iš geriamojo vandens tiekėjo ir nuotekų tvarkytojo arba viešojo geriamojo vandens tiekėjo ir nuotekų tvarkytojo, arba regioninio viešojo geriamojo vandens tiekėjo ir nuotekų tvarkytojo, arba garantinio geriamojo vandens tiekėjo ir nuotekų tvarkytojo eksploatuojamos centralizuotos nuotekų tvarkymo sistemos arba paviršinių nuotekų tvarkytojo valdomos ir (arba) naudojamos  paviršinių nuotekų tvarkymo infrastruktūros. 
. Kitos Reikalavimuose vartojamos sąvokos suprantamos taip, kaip jos apibrėžtos Lietuvos Respublikos geriamojo vandens įstatyme, Lietuvos Respublikos geriamojo vandens tiekimo ir nuotekų tvarkymo įstatyme, kituose geriamojo vandens tiekimą ir nuotekų, paviršinių nuotekų tvarkymą reglamentuojančiuose teisės aktuose.

 SKYRIUS


. Geriamojo vandens tiekimo ir nuotekų tvarkymo paslaugų kokybės rodikliai yra šie:
. geriamojo vandens tiekimas;
. tiekiamo geriamojo vandens slėgis;
. geriamojo vandens tiekimo pertrūkiai;
. geriamojo vandens kokybė;
. nuotekų tvarkymas; 
. nuotekų tvarkymo pertrūkiai;
. tvindymas nuotekomis;
. abonentų ir vartotojų aptarnavimas bei informavimas.

 SKYRIUS


. Geriamojo vandens tiekėjas ir nuotekų tvarkytojas, viešasis geriamojo vandens tiekėjas ir nuotekų tvarkytojas, regioninis viešasis geriamojo vandens tiekėjas ir nuotekų tvarkytojas, garantinis geriamojo vandens tiekėjas ir nuotekų tvarkytojas (toliau kartu – geriamojo vandens tiekėjas) privalo:
. užtikrinti tokį geriamojo vandens tiekimo iš vandenvietės našumą, kad kiekvienas abonentas ir (arba) vartotojas galėtų gauti ne mažiau kaip 200 litrų geriamojo vandens per parą;
. užtikrinti slėgį skirstomajame tinkle, ties įvadais, ne mažesnį kaip 0,1 megapaskalių (toliau – MPa) ir ne didesnį kaip 0,6 MPa;
. užtikrinti slėgį, ne mažesnį kaip 0,1 MPa, skirstomajame tinkle, ties priešgaisriniais hidrantais ir (arba) hidrantuose, neimant vandens, ir vandens debitą, ne mažesnį kaip 10 l/s, iš kiekvieno hidranto;
. užtikrinti, kad per metus planuojamų geriamojo vandens tiekimo pertrūkių nepatirtų daugiau kaip 10 procentų abonentų ir vartotojų, išskyrus geriamojo vandens apskaitos prietaisų įrengimą ar keitimą; metams pasibaigus, iki gegužės 1 d. – pateikti Valstybinei energetikos reguliavimo tarybai duomenis apie geriamojo vandens tiekimo pertrūkių rodiklius, nurodytus Reikalavimų 3 priede; 
. gavęs informaciją apie įvykusią geriamojo vandens tiekimo infrastruktūros avariją, nedelsdamas, tačiau ne vėliau kaip per vieną valandą imtis būtinų priemonių, kad būtų užkirstas kelias tvindymui geriamuoju vandeniu, kol vykdomi geriamojo vandens tiekimo infrastruktūros avarijos likvidavimo darbai.
. Bendras planuotų geriamojo vandens tiekimo pertrūkių skaičius negali viršyti 0,3 karto per metus vienam geriamojo vandens tiekimo infrastruktūros kilometrui.
. Jeigu numatoma, kad geriamojo vandens tiekimo pertrūkis užtruks ilgiau kaip 12 valandų, geriamojo vandens tiekėjas privalo nemokamai aprūpinti abonentą ir (ar) vartotoją geriamuoju vandeniu iš alternatyvaus šaltinio (autocisternos, vandens kolonėlės, vandens butelių ar panašiai) –pateikti kiekvienam abonentui ir (ar) vartotojui ne mažiau kaip 30 litrų geriamojo vandens per parą ne didesniu kaip 100 m atstumu nuo abonento ir (ar) vartotojo pastato.

 SKYRIUS


. Geriamojo vandens tiekėjo tiekiamo geriamojo vandens kokybė ir sauga privalo atitikti Lietuvos higienos normos HN 24:2017 „Geriamojo vandens saugos ir kokybės reikalavimai“, patvirtintos Lietuvos Respublikos sveikatos apsaugos ministro 2003 m. liepos 23 d. įsakymu Nr. V-455 „Dėl Lietuvos higienos normos HN 24:2017 „Geriamojo vandens saugos ir kokybės reikalavimai“ patvirtinimo“ (toliau – higienos norma HN 24:2017), ir kitų teisės aktų nustatytus geriamojo vandens kokybės reikalavimus, išskyrus Geriamojo vandens įstatyme nustatytą išlygą, kai leidžiama ribotą laikotarpį tiekti geriamąjį vandenį, kurio vieno ar kelių rodiklių vertės viršija teisės aktuose nustatytas ribines vertes.

 SKYRIUS


. Geriamojo vandens tiekėjas turi surinkti abonentų išleidžiamas nuotekas, kurios susidaro teisėtai naudojant geriamojo vandens tiekėjo patiektą geriamąjį vandenį ir kurių užterštumas atitinka geriamojo vandens tiekėjo ir abonento sudarytoje geriamojo vandens tiekimo ir (arba) nuotekų tvarkymo viešojoje sutartyje nustatytą užterštumo lygį. 
. Geriamojo vandens tiekėjas turi surinkti vartotojų išleidžiamas nuotekas, kurios susidaro teisėtai naudojant geriamojo vandens tiekėjo patiektą geriamąjį vandenį. 
. Geriamojo vandens tiekėjas privalo:
. gavęs informaciją apie įvykusią nuotekų tvarkymo infrastruktūros avariją, nedelsdamas, tačiau ne vėliau kaip per vieną valandą imtis būtinų priemonių, kad būtų užkirstas kelias tvindymui nuotekomis, kol vykdomi nuotekų tvarkymo infrastruktūros avarijos likvidavimo darbai;
. užtikrinti, kad per metus planuotų nuotekų tvarkymo pertrūkių nepatirtų daugiau kaip 5 procentai prie nuotekų tvarkymo infrastruktūros prijungtų abonentų ir vartotojų; metams pasibaigus, iki gegužės 1 d. – pateikti Valstybinei energetikos reguliavimo tarybai duomenis apie nuotekų tvarkymo pertrūkių rodiklius, nurodytus Reikalavimų 6 priede;
. nedelsdamas, bet ne vėliau kaip per 12 valandų nuo pranešimo apie tvindymą nuotekomis gavimo nutraukti tvindymą ir pašalinti padarinius. Jeigu numatoma, kad nuotekų tvarkymo pertrūkis užtruks ilgiau kaip 12 valandų, geriamojo vandens tiekėjas privalo užtikrinti nemokamą abonentų ir vartotojų nuotekų surinkimą alternatyviomis priemonėmis (mobiliomis nuotekų išvežimo, šalinimo ir panašiai);
. nuo 2023 m. gegužės 1 d. teikti Nuotekų tvarkymo informacinėje sistemoje informaciją apie pastatus, kuriuose gyvenantiems asmenims geriamojo vandens tiekėjas teikia centralizuotas nuotekų tvarkymo paslaugas, ir apie pastatus, kuriuose gyvenantiems asmenims geriamojo vandens tiekėjas teikia nuotekų transportavimo paslaugas, pagal Reikalavimų 8 priede pateiktą pildymo paaiškinimą ir šią informaciją atnaujinti, jei ji pasikeičia, bet ne vėliau kaip iki kito mėnesio 10 dienos. 
Papunkčio pakeitimai:
Nr. D1-439,
2023-12-29,

. Nuotekų transportavimo paslaugas teikiantys asmenys privalo:
. užtikrinti saugų nuotekų transportavimą ir nuotekų ir (ar) nuotekų valymo metu susidarančių atliekų (dumblo) atidavimą į geriamojo vandens tiekėjo nuosavybės teise priklausančią ar kitaip valdomą ir (arba) naudojamą nuotekų tvarkymo infrastruktūrą;
. pranešti geriamojo vandens tiekėjui kontaktinius duomenis (telefono ryšio numerius), kurie bus skelbiami geriamojo vandens tiekėjo interneto svetainėje;
. užtikrinti, kad transporto priemonės turėtų nuotekų apskaitos įrenginį, kuriuo būtų galima įvertinti priimtų nuotekų kiekį. Ant abiejų transporto priemonės šonų turi būti nurodytas įskaitomas nuotekų transportavimo paslaugas teikiančios įmonės pavadinimas arba prekės ženklas ir telefonas; 
. užtikrinti, kad nuotekos ir (ar) nuotekų valymo metu susidarančios atliekos (dumblas) būtų vežamos tik užpildžius važtaraštį, kurio forma pateikta Reikalavimų 7 priede. Važtaraštis pildomas laikantis šių reikalavimų:
. Pildomi trys važtaraščio egzemplioriai: pirmasis pateikiamas nuotekų ir (ar) nuotekų valymo metu susidarančių atliekų (dumblo) turėtojui, antrasis – nuotekų transportavimo paslaugas teikiančiam asmeniui, trečiasis – geriamojo vandens tiekėjui. Kai nuotekų transportavimo paslaugas teikia geriamojo vandens tiekėjas, pildomi du važtaraščio egzemplioriai: pirmasis pateikiamas nuotekų ir (ar) nuotekų valymo metu susidarančių atliekų (dumblo) turėtojui, antrasis – geriamojo vandens tiekėjui. Važtaraštis gali būti pildomas ir elektroniniu būdu. Važtaraščiai saugomi 5 metus.
. Nuotekų ir (ar) nuotekų valymo metu susidarančių atliekų (dumblo) kiekis važtaraštyje įrašomas pagal nuotekų transportavimo paslaugas teikiančio asmens transporto priemonėje esančio nuotekų apskaitos įrenginio rodmenis.
. Asmens duomenys kaupiami nuotekų ir (ar) nuotekų valymo metu susidarančių atliekų (dumblo) vežimo tikslais ir tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas) nuostatomis. Asmens duomenų saugojimo laikotarpis sutampa su važtaraščio saugojimo laikotarpiu. Pasibaigus saugojimo laikotarpiui, asmens duomenys sunaikinami. 
. Paviršinių nuotekų tvarkytojas privalo:
. gavęs informaciją apie įvykusią paviršinių nuotekų tvarkymo infrastruktūros avariją, nedelsdamas, tačiau ne vėliau kaip per vieną valandą imtis būtinų priemonių, kad būtų užkirstas kelias tvindymui paviršinėmis nuotekomis, kol vykdomi paviršinių nuotekų tvarkymo infrastruktūros avarijos likvidavimo darbai;
. užtikrinti, kad per metus planuotų paviršinių nuotekų tvarkymo pertrūkių nepatirtų daugiau kaip 5 procentai prie paviršinių nuotekų tvarkymo infrastruktūros prijungtų abonentų.

 SKYRIUS


. Geriamojo vandens tiekėjas privalo:
. suteikti galimybę abonentams ir vartotojams telefonu ar elektroniniu paštu susisiekti su geriamojo vandens tiekėju jo darbo valandomis, po darbo valandų dėl avarijų, gedimo ir kitų skubių ir nenumatytų priežasčių – su avarinės tarnybos darbuotojais. Jeigu geriamojo vandens tiekėjo darbuotojai šių paslaugų geriamojo vandens tiekėjo ne darbo valandomis teikti negali, į telefono skambučius turi atsakyti atsakiklis;
. geriamojo vandens tiekėjo interneto svetainėje paskelbti telefono ryšio numerį ir elektroninį paštą, kuriuo būtų galima pranešti apie geriamojo vandens tiekimo ir (arba) nuotekų tvarkymo infrastruktūros avarijas;
. savo interneto svetainėje pateikti nuotekų transportavimo paslaugas teikiančių asmenų kontaktus (geriamojo vandens tiekėjo darbuotojų, atsakingų už nuotekų transportavimą, telefono ryšio numerius ir nuotekų transportavimo paslaugas teikiančių asmenų, su kuriais geriamojo vandens tiekėjas yra sudaręs sutartis dėl individualių nuotekų išleidimo į šio geriamojo vandens tiekėjo valdomą nuotekų tvarkymo infrastruktūrą, pavadinimus (jei nuotekų transportavimo paslaugas teikia fiziniai asmenys, jų vardus ir pavardes) ir (telefono ryšio numerius);
. savo nustatyta tvarka registruoti ir nagrinėti visus abonentų ir vartotojų prašymus ir skundus; metams pasibaigus – atlikti abonentų ir vartotojų skundų analizę ir iki gegužės 1 d.  pateikti jos ataskaitą Valstybinei energetikos reguliavimo tarybai;
. ne rečiau kaip kartą per metus savo nustatyta tvarka organizuoti abonentų ir vartotojų apklausą ir išsiaiškinti jų nuomonę ir pageidavimus dėl tiekiamo geriamojo vandens ir teikiamų nuotekų tvarkymo paslaugų kokybės, aptarnavimo kokybės; metams pasibaigus – atlikti abonentų ir vartotojų apklausų analizę ir iki gegužės 1 d. pateikti jos ataskaitą Valstybinei energetikos reguliavimo tarybai.
. Geriamojo vandens tiekėjas privalo savo interneto svetainėje skelbti: 
. Geriamojo vandens teikimo ir nuotekų tvarkymo įstatymo 37 straipsnio 1 ir 3 dalyse nurodytą informaciją;
. informaciją apie geriamojo vandens tiekėją (juridinio asmens pavadinimas, teisinė forma, kodas, buveinės adresas, telefono ryšio numeriai, interneto svetainė);
. informaciją apie savivaldybių teritorijas, kuriose vykdoma licencijuojama geriamojo vandens tiekimo ir (arba) nuotekų tvarkymo veikla;
. informaciją apie geriamojo vandens ruošimo būdus, įskaitant geriamojo vandens  ruošimo tipus ir dezinfekciją;
. informaciją apie geriamojo vandens ir teikiamų nuotekų tvarkymo paslaugų kokybę (Reikalavimų 1–6 prieduose nurodyti duomenys);
. apie tiekiamo geriamojo vandens saugą ir kokybę (mikrobiologinius, cheminius ir indikatorinius rodiklius, nurodytus higienos normoje HN 24:2017);
. geriamojo vandens stebėsenos rezultatus ir apie stebėsenos dažnumą. Stebėsenos rezultatai turi būti ne senesni nei vienų metų, išskyrus atvejus, kai tam tikrų rodiklių stebėsena pagal  higienos normą HN 24:2017 vykdoma kitokiu dažnumu;
. geriamojo vandens rodiklius ir susijusias vertes:
. informaciją apie kietumą;
. informaciją apie geriamajame vandenyje ištirpusias mineralines medžiagas, anijonus ir (arba) katijonus: kalcį (Ca), magnį (Mg), kalį (K).
. informaciją apie tiekiamo geriamojo vandens pavojų žmonių sveikatai, jo priežastis, rodiklių ribinių verčių viršijimą, geriamojo vandens tiekimo uždraudimą ar vartojimo apribojimą, alternatyvų tiekimą ir apie atliekamus taisomuosius veiksmus (ši informacija teikiama Geriamojo vandens įstatymo 3 straipsnio 8 dalies 2 punkte nustatyta tvarka);
. informaciją apie geriamojo vandens tiekimo ir (arba) nuotekų tvarkymo, paviršinių nuotekų tvarkymo infrastruktūros avarijas ir sprendimų dėl geriamojo vandens tiekimo uždraudimo ar vartojimo apribojimo panaikinimą;
. informaciją apie planuojamus geriamojo vandens tiekimo ir (arba) nuotekų tvarkymo, paviršinių nuotekų tvarkymo paslaugų pertrūkius ir pokyčius;
. geriamojo vandens litro ir kubinio metro kainą;
. informaciją apie abonentams ir vartotojams teikiamas paslaugas;
. geriamojo vandens tiekimo sistemos rizikos vertinimą sveikatos apsaugos ministro ir aplinkos ministro tvirtinamame geriamojo vandens rizikos vertinimo ir valdymo reikalavimų apraše nustatyta tvarka; 
. Reikalavimų 14.1–14.14 papunkčiuose nurodyta informacija skelbiama kartą per metus. Ji atnaujinama, jeigu yra pakeitimų, bet ne rečiau kaip kartą per metus, išskyrus informaciją apie:
. geriamojo vandens tiekimo ir (arba) nuotekų tvarkymo infrastruktūros avarijas, dėl kurių abonentams ir (ar) vartotojams nutraukiamas, sustabdomas ar apribojamas geriamojo vandens tiekimas ir (arba) nuotekų tvarkymo paslaugų teikimas (ši informacija turi būti pateikta abonentams (ar) vartotojams nedelsiant, ne vėliau kaip per 24 valandas nuo pranešimo apie avariją gavimo, žodžiu, telefonu, jei yra galimybė, per radiją ir (ar) televiziją arba išsiunčiant pranešimą trumpąja žinute (SMS), elektroniniu paštu ar iškabinant daugiabučių namų skelbimų lentose. Informacijoje turi būti nurodytos geriamojo vandens tiekimo ir (arba) nuotekų tvarkymo paslaugų teikimo nutraukimo, apribojimo ar sustabdymo priežastys, nuo kada ir iki kada nutraukiamas, sustabdomas ar apribojamas geriamojo vandens tiekimas ir (ar) nuotekų tvarkymo paslaugų teikimas, kokiu būdu abonentui ir (arba) vartotojui bus sudaryta galimybė gauti geriamąjį vandenį ir naudotis nuotekų tvarkymo paslaugomis, jeigu tiekimas nutraukiamas ilgiau kaip 12 valandų);
. planuojamus geriamojo vandens tiekimo ir nuotekų, paviršinių nuotekų tvarkymo paslaugų pertrūkius ir pokyčius dėl geriamojo vandens tiekimo ir (ar) nuotekų, paviršinių nuotekų tvarkymo infrastruktūros planinio remonto ir (ar) infrastruktūros objektų prijungimo (ši informacija turi būti pateikta abonentams ir (ar) vartotojams ne vėliau kaip prieš 3 kalendorines dienas iki darbų pradžios paskelbiant pranešimą vietinėje spaudoje ar iškabinant gyvenamųjų vietovių ar daugiabučių namų skelbimų lentose arba išsiunčiant abonentams ir (ar) vartotojams elektroniniu paštu, trumpąja žinute (SMS) arba įteikiant. Pranešime turi būti nurodyta, nuo kada ir iki kada nutraukiamas, sustabdomas ar apribojamas geriamojo vandens tiekimas ir (ar) nuotekų, paviršinių nuotekų tvarkymo paslaugų teikimas, kokiu būdu abonentui ir (ar) vartotojui bus sudaryta galimybė gauti geriamąjį vandenį ir naudotis nuotekų, paviršinių nuotekų tvarkymo paslaugomis, jeigu tiekimas nutraukiamas ilgiau kaip 12 valandų); 
. Reikalavimų 14.6–14.8 ir 14.12 papunkčiuose nurodyta informacija, taip pat nuoroda į geriamojo vandens tiekėjo interneto svetainę kartą per metus pateikiama abonentui ir vartotojui kartu su apmokėjimo dokumentu.
. Nuotekų transportavimo paslaugas teikiantys asmenys privalo:
. užtikrinti nuotekų ir (ar) nuotekų valymo metu susidarančių atliekų (dumblo) periodišką išvežimą, kaip nustatyta sutartyje arba ne vėliau kaip per 5 darbo dienas nuo asmenų, kuriems teikiamos nuotekų transportavimo paslaugos, telefonu, elektroniniu paštu arba savitarnos svetainėje gauto prašymo dienos;
. asmenų, kuriems teikiamos nuotekų transportavimo paslaugos, prašymu teikti informaciją apie iš jų surinktas ir transportuotas nuotekas. 
. Paviršinių nuotekų tvarkytojai privalo:
. suteikti galimybę abonentams telefonu ar elektroniniu paštu susisiekti su paviršinių nuotekų tvarkytoju jo darbo valandomis, po darbo valandų dėl avarijų, gedimo ar kitų skubių bei nenumatytų priežasčių – su avarinės tarnybos darbuotojais. Jeigu paviršinių nuotekų tvarkytojo darbuotojai šių paslaugų paviršinių nuotekų tvarkytojo ne darbo valandomis teikti negali, į telefono skambučius turi atsakyti atsakiklis;
. paviršinių nuotekų tvarkytojo interneto svetainėje paskelbti telefono ryšio numerį ir elektroninį paštą, kuriuo būtų galima pranešti apie paviršinių nuotekų tvarkymo infrastruktūros avarijas;
. savo nustatyta tvarka registruoti ir nagrinėti visus abonentų prašymus ir skundus; metams pasibaigus – atlikti abonentų skundų analizę ir pateikti jos ataskaitą Valstybinei energetikos reguliavimo tarybai.
. Paviršinių nuotekų tvarkytojas privalo savo interneto svetainėje skelbti:
. Geriamojo vandens teikimo ir nuotekų tvarkymo įstatymo 37 straipsnio 1 ir 3 dalyse nurodytą informaciją;
.  informaciją apie paviršinių nuotekų tvarkytoją (juridinio asmens pavadinimas, teisinė forma, kodas, buveinės adresas, telefono ryšio numeriai, interneto svetainė);
. informaciją apie paviršinių nuotekų tvarkymo paslaugų kokybę (Reikalavimų 4–6 prieduose nurodyti duomenys);
 informaciją apie paviršinių nuotekų tvarkymo infrastruktūros avarijas;
. informaciją apie planuojamus paviršinių nuotekų tvarkymo paslaugų pertrūkius ir pokyčius.
. Reikalavimų 19.1–19.5 papunkčiuose nurodyta informacija skelbiama kartą per metus. Ji atnaujinama, jeigu yra pakeitimų, bet ne rečiau kaip kartą per metus, išskyrus informaciją, nurodytą Reikalavimų 15.2 papunktyje.
. Už geriamojo vandens tiekėjo, paviršinių nuotekų tvarkytojo abonentams ir (ar) vartotojams teikiamą informaciją atsakingas įmonės vadovas.
. Geriamojo vandens tiekėjas, paviršinių nuotekų tvarkytojas, nuotekų transportuotojas interneto svetainėje skelbia įmonės darbuotojų, į kuriuos abonentai ir (ar) vartotojai gali kreiptis dėl geriamojo vandens tiekimo ir nuotekų tvarkymo, paviršinių nuotekų tvarkymo, nuotekų transportavimo paslaugų gavimo, kontaktų sąrašą.
. Geriamojo vandens tiekėjas, paviršinių nuotekų tvarkytojas viešai teikiamą informaciją ir kitą informaciją apie geriamojo vandens tiekimo ir (arba) nuotekų tvarkymo, paviršinių nuotekų tvarkymo veiklą, kuri nėra skelbiama viešai, išskyrus tą, kuri pagal Lietuvos Respublikos įstatymus negali būti viešoji informacija, teikia abonentui ir (ar) vartotojui pagal jo žodinį arba rašytinį prašymą. Žodiniai prašymai priimami tik tais atvejais, kai juos galima išnagrinėti ir išspręsti tuoj pat, nepažeidžiant asmens ir geriamojo vandens tiekėjo, paviršinių nuotekų tvarkytojo interesų. Pateiktame rašytiniame prašyme turi būti nurodyta:
. abonento – fizinio arba juridinio asmens, Lietuvos Respublikoje įsteigto užsienio valstybės juridinio asmens ar kitos organizacijos padalinio – pavadinimas, įmonės kodas, buveinė;
. vartotojo – fizinio asmens – vardas, pavardė, korespondencijos adresas, telefono numeris  ir (arba) elektroninis paštas;
. kokiu būdu (telefonu, paštu, elektroniniu paštu) pageidaujama gauti informaciją;
. prašoma informacija, informacijos gavimo tikslas.
. Abonentui ir (ar) vartotojui pateikus pagrįstą prašymą suteikti Reikalavimų 14.6–14.8 papunkčiuose nurodytą informaciją, ji turi būti suteikta, tačiau ne senesnė kaip 10 kalendorinių metų, jeigu tokia yra.

 SKYRIUS


. Geriamojo vandens tiekėjas Reikalavimų nustatyta tvarka privalo pildyti, viešinti savo interneto svetainėje ir ne mažiau kaip 3 kalendorinius metus saugoti tiekiamo geriamojo vandens ir teikiamų nuotekų tvarkymo paslaugų kokybės rodiklius, nurodytus Reikalavimų 1–6 prieduose. Reikalavimų 14.6 ir 14.8 papunkčiuose nurodyti duomenys saugomi 10 kalendorinių metų.
. Paviršinių nuotekų tvarkytojai Reikalavimų nustatyta tvarka privalo pildyti, viešinti savo interneto svetainėje ir ne mažiau kaip 3 kalendorinius metus saugoti duomenis, nurodytus Reikalavimų 4–6 prieduose.
. Nuotekų transportavimo paslaugas teikiantys asmenys Reikalavimų ir kitų nuotekų tvarkymą reglamentuojančių teisės aktų nustatyta tvarka privalo vykdyti nuotekų tvarkymo stebėseną, tvarkyti apskaitą, kaupti ne mažiau kaip 3 kalendorinius metus duomenis apie aptarnaujamų abonentų ir vartotojų skaičių, atiduotų geriamojo vandens tiekėjui tvarkyti nuotekų kiekį.
. Asmenys, pažeidę Reikalavimus, atsako Geriamojo vandens tiekimo ir nuotekų tvarkymo įstatyme nustatyta tvarka.
______________ 

Geriamojo vandens tiekimo ir nuotekų tvarkymo
paslaugų kokybės reikalavimų
 priedas




Nr.	Rodiklis	Mato vienetas
1.	Pakelto požeminio vandens kiekis	tūks.  per metus arba % bendrojo kiekio
2.	Pakelto paviršinio vandens kiekis	tūks.  per metus arba % bendrojo kiekio
3.	Patiekto geriamojo vandens kiekis	tūks.  per metus arba % bendrojo kiekio
4.	Geriamojo vandens ruošimo įrenginiai	vienetai
5.	Geriamojo vandens ruošimo įrenginių pajėgumas	 per parą
6.	Gerinto vandens kiekis	 per metus,  per mėnesį,  per parą
7.	Bendras geriamojo vandens tiekimo tinklų ilgis	km
8.	Geriamojo vandens gavybos įrenginių projektinis pajėgumas	 per metus,  per mėnesį,  per parą
9.	Aptarnaujamų vartotojų ir abonentų skaičius	skaičius
10.	Vartotojams parduoto požeminio vandens kiekis 	tūks.  per metus,  per mėnesį
11.	Abonentams parduoto požeminio vandens kiekis 	tūks.  per metus,  per mėnesį
12.	Geriamojo vandens netektis	tūks.  per metus,  per mėnesį
13.	Geriamojo vandens netektis	% gaunamo geriamojo vandens kiekio per mėnesį
14.	Geriamojo vandens netektis	/km vamzdyno per mėnesį
15.	Geriamojo vandens netektis	abonentui ir vartotojui per mėnesį
16.	Naujų vartotojų skaičius per metus	skaičius per metus
17.	Naujų abonentų skaičius per metus	skaičius per metus
18.	Geriamojo vandens tiekimo tinklo plėtra	metrai per metus

______________

Geriamojo vandens tiekimo ir nuotekų tvarkymo
paslaugų kokybės reikalavimų
 priedas




Nr.	Rodiklis	Mato vienetas
1.	Didžiausias ties įvadu užfiksuotas slėgis	m
2.	Mažiausias ties įvadu užfiksuotas slėgis	m
3.	Mažo slėgio atvejų dažnumas	skaičius per metus arba dienų skaičius per metus
4.	Skundai dėl mažo slėgio	skaičius per metus
5.	Skundai dėl didelio slėgio	skaičius per metus
6.	Pertrūkiai, kuriuos sukelia per didelis slėgis	skaičius per metus
7.	Geriamojo vandens tiekėjo eksploatuojamos  slėgio pakėlimo stotys geriamojo vandens tiekimo tinkle	skaičius

___________

Geriamojo vandens tiekimo ir nuotekų tvarkymo
paslaugų kokybės reikalavimų
 priedas



Nr.	Rodiklis	Mato vienetas
1.	Planuoti geriamojo vandens tiekimo pertrūkiai, trukę daugiau kaip 24 val.	skaičius per metus
2.	Paveikiamų abonentų ir vartotojų skaičius (vidutiniškai)	abonentų ir vartotojų skaičius
3.	Pertrūkiai dėl geriamojo vandens tiekimo infrastruktūros avarijos, trukę daugiau kaip 24 val.	skaičius per metus
4.	Paveikiamų abonentų ir vartotojų skaičius	abonentų ir vartotojų skaičius
5.	Planuoti geriamojo vandens tiekimo pertrūkiai, trukę 	12–24 val.	skaičius per metus
6.	Paveikiamų abonentų ir vartotojų skaičius	abonentų ir vartotojų skaičius
7.	Pertrūkiai dėl geriamojo vandens tiekimo infrastruktūros avarijos, trukę 12–24 val.	skaičius per metus
8.	Paveikiamų abonentų ir vartotojų skaičius	abonentų ir vartotojų skaičius
9.	Planuoti geriamojo vandens tiekimo pertrūkiai, trukę 6–12 val.	skaičius per metus
10.	Paveikiamų abonentų ir vartotojų skaičius	abonentų ir vartotojų skaičius
11.	Pertrūkiai dėl geriamojo vandens tiekimo infrastruktūros avarijos, trukę 6–12 val.	skaičius per metus
12.	Paveikiamų abonentų ir vartotojų skaičius	abonentų ir vartotojų skaičius
13.	Abonentai ir vartotojai, per metus patyrę pakartotinį geriamojo vandens tiekimo pertrūkį, nepriklausomai nuo pertrūkio priežasčių	abonentų ir vartotojų skaičius
14.	Bendras geriamojo vandens tiekimo tinklų ilgis	vamzdynų km
15.	Geriamojo vandens tiekimo infrastruktūros avarijų dažnumas	1 km vamzdyno avarijų skaičius per metus

____________

Geriamojo vandens tiekimo ir nuotekų tvarkymo
paslaugų kokybės reikalavimų
 priedas



Nr.	Rodiklis	Mato vienetas
1.	Raštu (įskaitant elektroninį paštą) gautų skundų skaičius	skaičius per metus
2.	Prašymai dėl prijungimo prie vandens tiekimo tinklų	skaičius per metus
3.	Prašymai dėl prijungimo prie nuotekų, paviršinių nuotekų surinkimo tinklų	skaičius per metus
4.	Kreipimosi dėl avarijų, nuotekų kolektorių užsikimšimo ar įgriuvimo skaičius	skaičius per metus
5.	Atliktų abonentų ir vartotojų apklausų skaičius	skaičius per metus
6.	Abonentų ir vartotojų skundų dėl geriamojo vandens saugos ir kokybės skaičius	skaičius per metus

_____________


Geriamojo vandens tiekimo ir nuotekų tvarkymo
paslaugų kokybės reikalavimų
 priedas



Nr.	Rodiklis	Mato vienetas
1.	Abonentų ir vartotojų patalpų ar teritorijų tvindymo nuotekomis atvejų skaičius	skaičius per metus
2.	Abonentų teritorijų tvindymo paviršinėmis nuotekomis atvejų skaičius	skaičius per metus
3.	Abonentų ir vartotojų patalpų ar teritorijų tvindymo nuotekomis dėl nuotekų kolektorių užsikimšimo ar įgriuvimo atvejų skaičius	skaičius per metus
4.	Abonentų ir vartotojų patalpų ar teritorijų tvindymo nuotekomis dėl mažo nuotekų kolektorių hidraulinio pajėgumo atvejų skaičius	skaičius per metus
5.	Abonentų ir vartotojų patalpų ar teritorijų tvindymo nuotekomis dėl kitų priežasčių skaičius	skaičius per metus
6.	Abonentų teritorijų tvindymo paviršinėmis nuotekomis dėl kitų, ankstesniuose punktuose nepaminėtų priežasčių skaičius	skaičius per metus
7.	Abonentų ir vartotojų patalpų ar teritorijų įrangos gedimo atvejų skaičius dėl tvindymo nuotekomis	skaičius per metus
8.	Viešųjų teritorijų tvindymo nuotekomis atvejų skaičius	skaičius per metus
9.	Abonentų ir vartotojų patalpų ar teritorijų, patiriančių tvindymą nuotekomis dažniau kaip kartą per metus, skaičius	skaičius
10.	Abonentų teritorijų, patiriančių tvindymą paviršinėmis nuotekomis daugiau kaip kartą per metus, skaičius	skaičius

_____________

Geriamojo vandens tiekimo ir nuotekų tvarkymo
paslaugų kokybės reikalavimų
 priedas



Nr.	Rodiklis	Mato vienetas
1.	Bendras planuotų nuotekų tvarkymo pertrūkių skaičius	skaičius per metus
2.	Pertrūkių dėl nuotekų tvarkymo infrastruktūros avarijos skaičius	skaičius per metus
3.	Bendras nuotekų surinkimo tinklų ilgis	vamzdynų km
4.	Planuoti nuotekų tvarkymo pertrūkiai, trukę daugiau kaip 
24 val.	skaičius per metus
5.	Paveiktų abonentų ir vartotojų skaičius	abonentų ir vartotojų skaičius
6.	Pertrūkiai dėl nuotekų tvarkymo infrastruktūros avarijos, trukę daugiau kaip 24 val.	skaičius per metus
7.	Paveiktų abonentų ir vartotojų skaičius	abonentų ir vartotojų skaičius
8.	Planuoti nuotekų tvarkymo pertrūkiai, trukę 12–24 val.	skaičius per metus
9.	Paveiktų abonentų ir vartotojų skaičius	abonentų ir vartotojų skaičius
10.	Pertrūkiai dėl nuotekų tvarkymo infrastruktūros avarijos, trukę 12–24 val.	skaičius per metus
11.	Paveiktų abonentų ir vartotojų skaičius	abonentų ir vartotojų skaičius
12.	Planuoti nuotekų tvarkymo pertrūkiai, trukę 6–12 val.	skaičius per metus
13.	Paveiktų abonentų ir vartotojų skaičius	abonentų ir vartotojų skaičius
14.	Pertrūkiai dėl nuotekų tvarkymo infrastruktūros avarijos, trukę 6–12 val.	skaičius per metus
15.	Paveiktų abonentų ir vartotojų skaičius	abonentų ir vartotojų skaičius
16.	Pertrūkių priežastys ir bendras skaičius	užsikimšimas / įgriuvimas / kita
17.	Užsikimšimo atvejų skaičius	skaičius per metus
18.	Užsikimšimo atvejų skaičius	skaičius 1 km vamzdyno per metus
19.	Nuotekų surinkimo tinklų įgriuvimo atvejų skaičius	skaičius per metus

_____________


Geriamojo vandens tiekimo ir nuotekų tvarkymo 
paslaugų kokybės reikalavimų
 priedas 


(Nuotekų ir (ar) nuotekų valymo metu susidarančių atliekų (dumblo) vežimo 
važtaraščio forma)


NUOTEKŲ VEŽIMO VAŽTARAŠTIS 

Išvežimo data 20_ _m. _______________ d.  Nr._________



Nuotekų šalinimo įrenginiai:  

________________________________________________________________________________________
(adresas ir paslaugų teikimo sutarties numeris)

Išvežto turinio kiekis   _________  m3


Turinio pobūdis (pabraukti):    
 (1) nuotekų kaupimo rezervuaro turinys                                          (2)  nuotekų valymo įrenginys


Nuotekų vežėjas _____________________________________________ _______________________________
(juridinio asmens pavadinimas arba fizinio asmens vardas, pavardė, adresas)


Automobilio valstybinis numeris ir markė  ___________________________________________________


Automobilio nominali talpa   ________________m3


Abonentas ar vartotojas_________________________________________________________________________
(juridinio asmens pavadinimas arba fizinio asmens vardas, pavardė, parašas)

Nuotekas atvežė į         _________________________________________________________________________
(išpylimo punkto adresas)


____________

Geriamojo vandens tiekimo ir nuotekų tvarkymo
paslaugų kokybės reikalavimų
 priedas



Nr.	Formos lauko pavadinimas	Formos tipas	Komentaras apie  informacijos teikimo būtinumą	Aprašymas	Nuoroda
1.	Unikalus statinio numeris iš Nekilnojamojo turto registro (toliau – NTR) (identifikavimo kodas)	text	Taip, jei nėra informacijos pagal  2 arba 3 punktus	Unikalus nekilnojamojo turto kadastre esantis statinio numeris XX/XXX-XXXX-XX-X  formatu. Pagal Lietuvos Respublikos nekilnojamojo turto kadastro nuostatų (toliau  – NTK) 102.2 papunktį.	https://e-seimas.lrs.lt/portal/legalAct/lt/TAD/TAIS.164531
2.	Statinio adreso identifikavimo kodas pagal adresų registrą (toliau – AR)		Taip, jei nėra informacijos pagal 1 arba 3 punktus	Sudėtinis atributo pavadinimas, apimantis 2.1 ir  2.2 papunkčius. Atskirai duomenys pagal šį punktą neteikiami. Teikiama tik šio punkto papunkčiuose prašoma informacija.	
2.1.	Adreso taško, kuriam priklauso patalpa, identifikavimo kodas (AOB_KODAS)	integer	Taip	Kodas, atitinkantis rinkinio „Gyvenamosioms ir negyvenamosioms patalpoms suteikti adresai“ duomenis.	https://www.registrucentras.lt/p/1187
2.2.	Patalpos adreso identifikavimo kodas (PAT_KODAS)	integer	Taip, jei objektas tokį turi.	Kodas, atitinkantis rinkinio „Gyvenamos ir negyvenamosioms patalpoms suteikti adresai (visa Lietuvos Respublikos teritorija)“ duomenis. Jei Nekilnojamojo turto objekte (toliau – NT objektas) yra butų, įrašomas PAT_KODAS. Jis yra unikalus kiekvienam butui.	https://www.registrucentras.lt/p/1187
3.	Tikslus statinio adresas		Taip, jei nėra informacijos pagal 1 arba 2 punktus	Sudėtinis atributas, apimantis skirtingus laukus. Šis atributas neteikiamas, išskirtas kaip pavadinimas dėl aiškumo. Teikiama informacija, nurodyta šio punkto papunkčiuose. Šie laukai privalomi, jeigu nėra informacijos eilutėje „NTR unikalus statinio numeris (identifikavimo kodas)“ arba  „Statinio adreso identifikavimo kodas (pagal AR)“:	
3.1.	savivaldybės kodas	integer	Taip, jei nėra informacijos pagal 3.2 papunktį 	Kodas, atitinkantis rinkinio „Savivaldybės“ duomenis.	https://www.registrucentras.lt/p/1187
3.2.	savivaldybės pavadinimas	text	Taip, jei nėra informacijos pagal 3.1 papunktį	Pavadinimas, atitinkantis rinkinio „Savivaldybės“ duomenis.	https://www.registrucentras.lt/p/1187
3.3.	seniūnijos kodas	integer	Taip, jei nėra informacijos pagal 3.4 papunktį	Kodas, atitinkantis rinkinio „Seniūnijos“ duomenis.	https://www.registrucentras.lt/p/1187
3.4.	seniūnijos pavadinimas	text	Taip, jei nėra informacijos pagal 3.3 papunktį 	Pavadinimas, atitinkantis rinkinio „Seniūnijos“ duomenis.	https://www.registrucentras.lt/p/1187
3.5.	gyvenamosios vietovės kodas	integer	Taip, jei nėra informacijos pagal 3.6 papunktį	Kodas, atitinkantis rinkinio „Gyvenamosios vietovės“ duomenis.	https://www.registrucentras.lt/p/1187
3.6.	gyvenamosios vietovės pavadinimas	text	Taip, jei nėra informacijos pagal 3.5 papunktį 	Pavadinimas, atitinkantis rinkinio „Gyvenamosios vietovės“ duomenis.	https://www.registrucentras.lt/p/1187
3.7.	gatvės kodas	integer	Taip, jei nėra informacijos pagal 3.8 papunktį 	Kodas, atitinkantis rinkinio „Gatvės“ duomenis.	https://www.registrucentras.lt/p/1187
3.8.	gatvės pavadinimas	text	Taip, jei nėra informacijos pagal  3.7 papunktį 	Pavadinimas, atitinkantis rinkinio „Gatvės“ duomenis.	https://www.registrucentras.lt/p/1187
3.9.	pastato numeris	text	Taip	Tekstinis laukas, susidedantis iš skaitmenų ir raidės.	
3.10.	korpuso numeris	text	Taip, jeigu objektas tokį turi.	Skaitinis laukas. Įrašoma, jei objektas turi korpusą.	
3.11.	buto numeris	integer	Taip, jeigu objektas tokį turi.	Skaitinis laukas. Įrašoma, jei objektas turi buto numerį.	
4.	Vandentvarkos įmonės identifikatorius (JA kodas)	integer	Taip	Juridinio asmens kodas pagal Juridinių asmenų registrą	
5.	Nuotekų šalinimo būdas	text	Taip	Galimos reikšmės: centralizuotas, individualusis nuotekų tvarkymas	
6.	Prijungimo prie valymo būdo data	date	Taip	Pagal prijungimo būdą įrašoma, kada objektas prijungtas prie nurodyto nuotekų šalinimo būdo. Jei nežinoma prijungimo / sutarties sudarymo tiksli data, įrašoma anksčiausia fiksuoto priežiūros veiksmo data HHHH-MM-DD formatu, pvz., 2023-02-01	
7.	Atjungimo data	date	Ne	HHHH-MM-DD formatu įrašoma data. Pvz., 2023-02-01 (2023 metų vasario 1 d.)	

Pastabos:
1. Lentelės laukai nekeičiami,  jeigu informacija juose ir nerašoma.
2. Privaloma pateikti bent vieną iš 1–3 punktuose nurodytų reikšmių.
__________________________
Priedo pakeitimai:
Nr. D1-439,
2023-12-29,
paskelbta TAR 2023-12-29, i. k. 2023-25861            



Pakeitimai:

1.

                    Lietuvos Respublikos aplinkos ministerija, Įsakymas
                
Nr. D1-878,
2014-11-04,
paskelbta TAR 2014-11-04, i. k. 2014-15746                
Dėl Lietuvos Respublikos aplinkos ministro 2006 m. gruodžio 29 d. įsakymo Nr. D1-639 „Dėl Viešojo vandens tiekimo ir nuotekų tvarkymo paslaugų kokybės reikalavimų patvirtinimo“ pakeitimo

2.

                    Lietuvos Respublikos aplinkos ministerija, Įsakymas
                
Nr. D1-250,
2019-04-30,
paskelbta TAR 2019-04-30, i. k. 2019-07085                
Dėl Lietuvos Respublikos aplinkos ministro 2006 m. gruodžio 29 d. įsakymo Nr. D1-639 „Dėl Geriamojo vandens tiekimo ir nuotekų tvarkymo paslaugų kokybės reikalavimų patvirtinimo“ pakeitimo

3.

                    Lietuvos Respublikos aplinkos ministerija, Įsakymas
                
Nr. D1-15,
2023-01-13,
paskelbta TAR 2023-01-16, i. k. 2023-00714                
Dėl Lietuvos Respublikos aplinkos ministro 2006 m. gruodžio 29 d. įsakymo Nr. D1-639 „Dėl Geriamojo vandens tiekimo ir nuotekų tvarkymo paslaugų kokybės reikalavimų patvirtinimo“ pakeitimo

4.

                    Lietuvos Respublikos aplinkos ministerija, Įsakymas
                
Nr. D1-439,
2023-12-29,
paskelbta TAR 2023-12-29, i. k. 2023-25861                
Dėl Lietuvos Respublikos aplinkos ministro 2006 m. gruodžio 29 d. įsakymo Nr. D1-639 „Dėl Geriamojo vandens tiekimo ir nuotekų tvarkymo paslaugų kokybės reikalavimų patvirtinimo“ pakeitimo

